Diolch am gyflwyno gwers dda iawn. Roedd syniad Teithiau Lewis yn arbennig a’r ffocws iaith ‘Hoffwn i’ yn addas iawn. 
Methodoleg
Drilio – Hoffwn i – yn amrywiol, yn dawel, yn ddoniol, ayyb. Roedd clapio yn lle’r gair yn syniad da i ailadrodd a dysgu’r patrwm, e.e. Hoffwn i aros mewn ...(clap).  Hefyd, roeddech yn drilio’r geiriau cyn dechrau pob gweithgaredd. 
Roeddech yn egluro’r treigladau, e.e. Hoffwn i fynd i > treiglad meddal. 
Rydw i’n hoff iawn sut rydych chi wedi defnyddio’r ffocws iaith ‘hoffet chi’ gyda chwestiynau amrywiol, Ble? Sut? Beth?
Mae’r ffocws iaith yn gofyn ‘Ble hoffech chi fynd? ar sleid 11.Baswn i’n disgwyl yr ateb i fod yn Hoffen ni fynd... Byddai’n well gofyn y cwestian ‘Ble hoffet ti fynd?’ a’r ateb ‘Hoffwn i fynd...’ Rydych chi’n defnyddio Ble hoffet ti fynd? ar y Ffurflen Archeb ac ar y gweithgaredd olaf.  
Roeddech wedi sgaffaldio’r wers yn fedrus (skilfully).  Llwyddoch chi i gynnwys pob dysgwr yn y wers.  Roedd llawer o ailadrodd y ffocws iaith yn y wers er mwyn sicrhau bod y dysgwyr yn ei ddysgu. Ar ddiwedd y wers, roeddech yn cadarnhau’r patrwm wrth ysgrifennu a darllen brawddegau. 
Gweithgareddau/Adnoddau
Mae eich cyfarwyddiadau’n dda ac yn eglur. Defnyddioch chi llawer o weithgareddau amrywiol:
Paru cardiau – llun gyda’r gair i ddrilio a dysgu geirfa.
Gêm ping-pong – dysgu  geirfa a defnyddio’r ffocws iaith.
Be sy yn y bag? Roedd hi’n syniad da defnyddio gwrthrych o bob gwlad. Mae hyn yn ysgogi’r dysgwyr i gofio’r wlad. Roedd y gwrthrychau’n ddefnyddiol iawn ar gyfer sawl gweithgaredd ac yn gyfle arbennig i adolygu’r patrymau. Unwaith gofynnoch chi – Beth ydy dy enw? > Beth ydy enw hwn? 
Adeiladu brawddeg - Chwilio am rannau o frawddeg ar liw penodol i greu brawddeg. Mae wn yn syniad da, ac byddai modd gwahaniaethu’r gem drwy roi’r brawddegau ar bapur gwyn i’r dysgwyr mwy abl a thalentog. Yna, roedd y dysgwyr yn darllen eu brawddegau yn uchel. 
Roedd eich pwerbwynt yn syml, yn ddeniadol ac yn effeithiol. 
Geirfa
annibynnol, rhamantus, trueni, bendigedig, archeb, hofrennydd, adborth, awyren. 
Rydych wedi creu matiau iaith syml a chlir i helpu’r dysgwyr.  Canmol y plant – perffaith, bendigedig. 
Gwesty = hotel
Hoffwn i fynd mewn gwesty > ...mewn awyren.
Rydych chi mewn lwc – cyfieithiad Seisnig. Rydych chi’n lwcus.
caban log > caban pren
Ysgrifennwch enw yn y bocs. = Write a name in the box.
Ysgrifennwch eich enw yn y bocs. > Write your name in the box.
Dod o hyd i matysh > Dod o hyd i bâr.
Brawddegau/Berfau amrywiol
Rydych wedi defnyddio rhai brawddegau anodd:
Pwy bynnag sydd â’r nifer fwyaf o gardiau... , Pan fyddan nhw’n dod o hyd i bar, 
Pan fydd.., Y tîm cyntaf i bwyso’r swnyn ydy’r enillydd, Gadewch i ni wybod sut aeth heddiw.
Cawson ni, Rydw i wedi bod yn brysur. 
Defnyddiwch ffurfiau rydyn ni wedi dysgu ar y cwrs, e.e. Os na fyddwch chi’n dod o hyd i bar... > Os fyddwch chi ddim yn dod o hyd i bar...
Kay, ble fyddech chi’n chwarae cardiau? Kay, ble byddet ti’n chwarae cardiau?
Gorchmynion
Ar lafar - Rhowch, Ailadroddwch,  Gweithiwch, Dewiswch, Dweda’r frawddeg. 
Ysgrifenedig -  Chwiliwch, Gweithiwch, Cymerwch, Trowch, Cadwch, Dywedwch, Rhowch, Edrychwch, Pwyswch, Ailadroddwch, Canolbwyntiwch
Roedd ambell enghraifft o ddefnyddio’r gorchymyn lluosog i unigolyn, e.e. Ble fyddwch chi’n chwarae cardiau? > Ble fyddi di’n chwarae cardiau?
Rhoi yn y...> Rho yn y....
Tacluso yn gyflwym. > Tacluswch yn gyflym. 
Cwestiynau
Allwch chi? Ydych chi’n barod? Wyt ti’n...? Ble hoffech chi? Sut hoffech chi? Sut ydyn ni’n ateb? Beth ydy hwn? Sawl?
Ymadroddion
Dim problem. Yn gyntaf. Yn olaf. Un i bawb. 
Rhyngweithio
Roeddech yn rhyngweithio gyda’r dysgwyr yn dda gan ofyn cwestiynau addas iddyn nhw. Cofiwch eu cywiro os ydy eu hatebion yn anghywir, e.e. 
Hoffwn i fynd i’r Sbaen.
Hoffwn i mynd mewn llong.
Cywirdeb
Dwedwch ar ôl fi > Dwedwch ar fy ôl i. Ambell waith rydych yn defnyddio dywedwch ac ambell waith dwedwch. Byddwch yn gyson (be constant). 
i’r Sbaen > i Sbaen (mae’n wlad benodol) = to Spain
i’r wlad = to the Country (gwlad amhenodol indefinite)
eisteddwch i lawr (idiom Seisnig) > eisteddwch!
Amser gêm yn olaf. > Amser i’r gêm olaf.
Treigladau
Treiglad meddal
enwau benywaidd ar ôl ‘y’, y frawddeg
Beth ydych chi’n bwyta? > fwyta?
Fy hoff lle> le
Mae ‘yn’ yn achosi treiglad meddal mewn enwau ac ansoddeiriau, ond byth mewn berfau, e.e.
Byddwch yn gael...> yn cael...
Arddodiaid
Hoffech chi fynd i wyliau?  > ar wyliau
Dangoswch fi > Dangoswch i fi.
Canolbwyntio i > Canolbwyntio ar....

Ynganu
syml,  breuddwydion,  swper,  ffurflen archebu, rygbi, cwestiwn, hoff wyliau, pabell, Allwch chi? Awstralia, Seland Newydd. 
Roeddech wedi cau’r wers yn addas gyda’r dysgwyr yn lliwio’r sêr. 

Diolch am wers hwyliog iawn oedd 
